Դեկտեմբերի 11, 2017թ., Բեռլին. «Միլիոնավոր մարդկանց տեղաշարժ. զարգացման եւ ինտեգրացիայի անհրաժեշտություն» խորագրով Aurora Dialogues-ն անցկացվեց դեկտեմբերի 4-ին եւ 5-ին Բեռլինում՝ ընդգծելով Գերմանիայում եւ Եվրամիությունում թեմայի կարեւորությունը: Միջոցառման ընթացքում, որին մասնակցում էին հեղինակավոր հումանիտար եւ մարդու իրավունքների պաշտպանությամբ զբաղվող գործիչներ, այդ թվում՝ Մերի Ռոբինսոնը, Լեյմա Գբովեն եւ Նորբերտ Լամերտը, ծավալվեց քննարկում եւ հնչեցին առաջարկներ, թե ինչպես Գերմանիան եւ ԵՄ-ն կարող են լուծում տալ ամենահրատապ գլոբալ միգրացիոն եւ փախստականների մարտահրավերներին: